চিংড়িঘাটা মেট্রোর জট কাটাতে বৈঠকের দিনক্ষণ বেঁধে দিল হাইকোর্ট

কলকাতা: চিংড়িঘাটার মেট্রো (Chingrihata Metro) নিয়ে আগামী বুধবার মেট্রো ভবনে বৈঠক করতে হবে নির্দেশ কলকাতা হাইকোর্টের (Calcutta High Court)। আদালতের নির্দেশ, আগামী বুধবার বিকেল ৫ টায় বৈঠক হবে। রাজ্য, মেট্রো (Kolkata Metro) ও মামলার সঙ্গে সংযুক্ত সকল পক্ষ উপস্থিত থাকবে ওই বৈঠকে। সমস্যা সমাধানে এই বৈঠক। বৈঠকে রাজ্যের অ্যাডভোকেট জেনারেল উপস্থিত থাকবেন। জনগণের স্বার্থের কথা ভেবে সমস্যার সমাধানে এই বৈঠকে সিদ্ধান্ত গ্রহণ করতে হবে। মন্তব্য কলকাতা হাইকোর্টের। শুক্রবার রাজ্য, মেট্রো, RVNL তাঁদের প্রতিনিধিদের নাম জমা করল আদালতে। মামলার পরবর্তী শুনানি ১৯ ডিসেম্বর। ওইদিন বৈঠকের রিপোর্ট জমা করতে হবে আদালতে। নির্দেশ ভারপ্রাপ্ত প্রধান বিচারপতি সুজয় পাল ও বিচারপতি পার্থ সারথি সেনের ডিভিশন বেঞ্চের।

চিংড়িঘাটায় মেট্রোরেলের (Chingrihata Metro) নিয়ে জট অব্যাহত।কলকাতা হাই কোর্টের ভারপ্রাপ্ত প্রধান বিচারপতি সুজয় পাল এবং বিচারপতি পার্থসারথি সেনের ডিভিশন বেঞ্চে চিংড়িঘাটা সংক্রান্ত মামলা চলছে।বৃহস্পতিবার মেট্রোরেলের (Kolkata Metro) বকেয়া কাজ সম্পন্ন করতে রাজ্য ও মেট্রোরেল সহ অন্যান্য সব পক্ষকে বৈঠকে বসতে নির্দেশ কলকাতা হাইকোর্টের (Calcutta High Court)। আজ শুক্রবার এই মামলার শুনানিতে আদালত আগামী বুধবার মেট্রো ভবনে বৈঠক করতে হবে নির্দেশ দেয়। সমস্যা সমাধানের এই বৈঠকে রাজ্য, মেট্রো (Kolkata Metro) ও মামলার সঙ্গে সংযুক্ত সকল পক্ষ উপস্থিত থাকার নির্দেশও দেয়। গতকাল আদালত নির্দেশ দিয়েছিল শুক্রবার রাজ্যকে জানাতে হবে বৈঠকে কারা উপস্থিত থাকবে সেই সব আধিকারিকদের নাম।এদিন আদালতে রাজ্য, মেট্রো, RVNL তাঁদের প্রতিনিধিদের নাম জমা করল।

আরও পড়ুন: উত্তুরে হাওয়ার দাপট, রাজ্যে জাঁকিয়ে শীত, আরও নামবে পারদ?

আদালত জানিয়েছে, সদর্থক মনোভাব নিয়ে আলোচনা করতে হবে এবং জনস্বার্থের কথা মাথায় রেখে সিদ্ধান্ত নিতে হবে।বুধবার, ১৭ ডিসেম্বর চিংড়িঘাটা নিয়ে বৈঠকের পর হাই কোর্টে এই মামলাটি আবার উঠবে আগামী শুক্রবার, ১৯ ডিসেম্বর। ওই দিন বৈঠকের রিপোর্ট আদালতে জমা দিতে হবে। তা খতিয়ে দেখে প্রয়োজনীয় নির্দেশ দেবে হাইকোর্ট।

অন্য খবর দেখুন